als_Latn dik_Latn sag_Latn
Ish-Kryeministri Berisha deklaroi 10 ditë më parë në Parlament se, Ilir Meta kishte thirrur njerëzit e deputetit Mhill Fufi për t’ia faturuar atij vrasjen e Tom Doshit.
“Tre muaj më parë njerëzit që thirri Ilir Meta për të më faturuar mua vrasjen e Tom Doshit, dhe ia përplasën në fytyrë siç e meritonte”, deklaroi Berisha në Parlament. Deklarata e Berishës e bërë në kulmin e skandalit kaloi pa u vënë shumë re, por me kalimin e ditëve do të kristalizohej njw qëndrim kriminal i Metës që vrasjet e porositura prej tij t’ia faturonte Berishës.
Maskarada e Metës bëhet edhe më e rëndë po të kihet parasysh se një denoncim të tillë nuk e ka bërë në Prokurori për të kërkur hetime për të, por në një bisedë konfidenciale me të vëllanë e deputetit të PD, Fufi. Mjafton ky detaj për ti vënë prangat Ilir Metës, i cili ka pasur një skenar të tijin jo vetëm për të vrarë dy deputetët, por edhe për t’ia faturuar më pas vrasjet opozitës.
Deputeti Mhill Fufi bëri të ditur se, asnjë nga autoritetet përkatëse nuk e ka informuar mbi atentatin e planifikuar për eliminimin fizik të tij. Përmes një deklarate për shtyp, Fufi bëri të ditur se edhe pse si Kryeministri, Kryetari i Kuvendit apo edhe ministri i Brendshëm kanë qenë në dijeni të këtij atentati, asnjë prej tyre nuk e ka marrë mundimin që ta informojë atë. Fufi theksoi gjithashtu, se është shpifje e ulët edhe aludimi sikur në këtë skenar qenkan përfshirë njerëz të afërt me ish-kryetarin e Partisë Demokratike. “Edhe pse rezulton se Kryeministri, Kryetari i Parlamentit dhe ministri i Brendshëm paskan pasur informacion prej 6 muajsh për një plan të eliminimit tim fizik, unë nuk jam thirrur dhe as nuk jam informuar nga asnjë organ apo institucion për këtë skenar”, deklaroi Fufi.
Pyetja që rëndon sot mbi Ramën dhe Metën është se përse ata nuk morën masa për të siguruar dhe marrë në mbrojtje jetën e dy deputetëve, aq më tepër se atë e paska kërkuar Berisha?
Skenari i Metës dhe Ramës është i thurur shumë keq, një skenar amatoresk kirminal, i cili ka bërë që sot të përfundojnë vetë një bankwn e akuzës përpara opinionit publik.
Meta e pranoi të enjten e një jave më parë gjatë një interviste në “Opinion” se, ishte takuar me një të afërm të deputetit Mhill Fufi dhe i kishte thënë atij se njerëzit e Berishës po përgatisin vrasjen e deputetit Mhill Fufi me qëllim destabilizimin e vendit.
Kryetari i PD, Lulzim Basha deklaroi para katër ditësh në një intervistë se, “pas tre muajsh, pasi ishte përgatitur skenari i vrasjes me pagesë të dy deputetëve, Ilir Meta thërret në një takim vëllain e deputetit të PD, Mhill Fufi dhe i thotë se, po organizohet vrasja e deputetit Mhill Fufi dhe deputetit Tom Doshi nga Sali Berisha me qëllim destabilizimin e vendit”.
Për 6 muaj skenari i vrasjes së dy deputetëve me porosi të Ilir Metës është mbajtur i fshehtë nga pushtetarët. Deputetit Tom Doshi deklaroi se, pasi kishte zbuluar skenarin e vrasjes së tiij dhe të deputetit Fufi kishte njoftuar Kryeministrin, ministrin e Brendshëm dhe më pas Kryetarin e Kuvendit, por nuk u veprua sipas ligjit për zbardhjen e kësaj ngjarje të rëndë. Për 6 muaj Rama-Meta-Tahiri vepruan si një bandë brenda shtetit. Ata nuk i kërkuan Prokurorisë që të niste hetimet sipas ligjeve në fuqi, por e mbajtën të fshehtë ngjarjen për të marrë në mbrojtje kreun e Kuvendit, i cili ishte porositësi i vrasjes së dy deputetëve.
Përpunimi i dëshimiutrarëve në zyrat e pushtetit
Pas zbulimit të skenarit të porositjes së vrasjes së dy deputetëve nga Meta, gjithë grupi i Metës, jashtë dhe brenda filluan të përpunonin të akuzuarit për të ndryshuar deklarimet e tyre në Prokurori. Ministri i Brendshëm thirri në zyrën e tij atentorin e paguar nga njerëzit e Metës për vrasjen e dy deputetëve vetëm e vetëm për të ndryshuar thëniet e tij dhe për të zhdukur çdo gjurmë të skenarit.
Po ashtu, dëshminë e tij e ndryshoi edhe deputetit Mark Frroku, të cilit i është premtuar favorizim për vëllain e tij që e ka në proces gjyqësor për vrasje. Sipas deputetit Tom Doshi, ishte Mark Frroku, ai që e vuri në dijeni për vrasjen e tij, madje ai e prezantoi edhe me “atentatorin” Durim Bami, por Frroku deklaroi në Prokurori se nuk e njihte Durim Bamin duke ndryshuar thëniet e tij. Mirëpo Bami deklaroi një ditë më parë në Prokurori s ee njihte Frrokun duke rrëzuar mashtrimin e tij para prokurorëve.
Po ashtu, personi që është akuzuar nga deputetit Tom Doshi se ka paguar lekët për vrasjen e tij në emër të Metës, Fatjon Skënderi, “Toni” është sjellë nga Gjermania nga deputetit i LSI Spartak Braho. Njeriu më i besuar i Metës, Spartak Braho u takua me “Tonin” në Gjermani dhe e instruktoi se si duhej të fliste në Prokurori. Pas instriktimit nga Braho, “Toni” i ndryshoi thëniet e tij në Prokurori duke deklaruar se nuk e njihte Ilir Metën dhe Monika Kryemadhin në një kohë që pak ditë para se të shkonte në Prokurori deklaroi në një interrvistë se, Ilir Metën e kishte takuar në vitin 2005 në Kombinat. Pasi dështoi plani për të akuzuar opozitën për vrasjen e dy deputetëve, po përpunohen të akuzuarit dhe dëshmitarët që të ndryshojnë thëniet e tyre në Prokurori.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn